Nekaj let kasneje, med obleganjem Sarajeva, je Sontagova pritegnila pozornost z režijo igre "Čakajoč Godota" Samuela Becketta v sarajevskem gledališču, osvetljenem s svečami. "Daily Telegraph" jo je označil za »očarljivo dragoceno in ostudno užitkarsko«. A prebivalci okupiranega Sarajeva so imeli njeno vpletenost za dobro: Sontagova je bila za ljudi Sarajeva simbol, pogosto so jo intervjujali lokalni časopisi in televizijske postaje, vabili so jo na vsakršna srečanja, na ulici so jo prosili za avtograme. Po premierni izvedbi igre je sarajevski župan Muhamed Kresevljaković stopil na oder in jo razglasil za častno meščanko. Ta čast je doletela le še enega tujca, Phillippa Morillona. »Za vaš pogum, ker ste prišli sem, tu živite in z nami delate«, je dejal.